Diari Oficial de la Generalitat Valenciana


Sumari del DOGV 8589, del 11-07-2019 (2019/6476)

RESOLUCIÓ de 17 de maig de 2019, del Servei Territorial d'Indústria i Energia d'Alacant, per la qual s'atorga a Redexis GLP, SLU, l'autorització administrativa prèvia per a la construcció de les instal·lacions d'emmagatzematge i xarxa de distribució de GLP a granel per al subministrament a la urbanització Castalla Internacional, al terme municipal de Castalla, i s'aprova el nou projecte tècnic d'execució. Expedient número CBREDE/2017/15/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8589

Data del DOGV
:   11-07-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/6476


Data del document
:   17-05-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 17 de maig de 2019, del Servei Territorial d'Indústria i Energia d'Alacant, per la qual s'atorga a Redexis GLP, SLU, l'autorització administrativa prèvia per a la construcció de les instal·lacions d'emmagatzematge i xarxa de distribució de GLP a granel per al subministrament a la urbanització Castalla Internacional, al terme municipal de Castalla, i s'aprova el nou projecte tècnic d'execució. Expedient número CBREDE/2017/15/03. [2019/6476]  
Antecedents de fet  
  
El passat 6 de juny de 2018 es va dictar la resolució del Servei Territorial d'Indústria i Energia d'Alacant per la qual s'atorga a Redexis GLP, SLU, l'autorització administrativa prèvia per a la construcció de les instal·lacions d'emmagatzematge i la xarxa de distribució de GLP a granel per al subministrament a la urbanització Castalla Internacional, al terme municipal de Castalla, província d'Alacant, i s'aprova el projecte tècnic d'execució.  
Amb data 16 d'octubre de 2018, Redexis GLP, SLU, mitjançant un representant degudament acreditat, presenta davant del Servei Territorial d'Indústria i Energia d'Alacant la sol·licitud de modificació del projecte aprovat per la Resolució de 6 de juny, a causa del requeriment de l'Ajuntament de Castalla, el qual pretén cedir per a la instal·lació un solar diferent al que es preveu en el projecte aprovat inicialment.  
  
Juntament amb l'escrit de presentació d'aquesta sol·licitud, s'adjunta el nou projecte tècnic per a l'execució de les instal·lacions esmentades, signat pel tècnic competent i acompanyat de la declaració responsable de data 11 d'octubre de 2018.  
El procediment administratiu corresponent a aquesta sol·licitud s'ha tramitat amb el mateix expedient de referència corresponent a la Resolució de 6 de juny de 2018, el CBREDE/2017/15/03, pel Servei Territorial d'Indústria i Energia d'Alacant.  
Amb data 29 d'octubre de 2018, l'Ajuntament emet l'informe tècnic en relació amb la nova configuració de la instal·lació d'emmagatzematge i xarxa de distribució de GLP. Posteriorment, el 4 de març de 2019, l'empresa sol·licitant presenta la declaració responsable per a fer constar en l'expedient l'acceptació del condicionat tècnic recollit en l'informe de l'Ajuntament.  
La sol·licitud d'aprovació del nou projecte tècnic per a l'execució de la instal·lació d'emmagatzematge i la xarxa de distribució de GLP, a la urbanització Castalla Internacional, ha sigut objecte d'informació pública a l'efecte previst en l'article 46 bis de la Llei 34/1998, de 7 d'octubre, del sector d'hidrocarburs, durant el termini de vint dies, en el Diari Oficial de la Generalitat Valenciana núm. 12304, de 7 de març de 2019, i en el Butlletí Oficial de la Província d'Alacant núm. 44, de 4 de març de 2018.  
D'acord amb la documentació que hi ha en l'expedient, no s'hi han presentat al·legacions.  
Les instal·lacions objecte d'aquest projecte, per a les quals se sol·licita l'autorització administrativa prèvia i l'aprovació del projecte d'execució, constitueixen instal·lacions d'emmagatzematge i distribució de GLP a granel.  
El sol·licitant, Redexis GLP, SLU, es troba en la llista de comercialitzadors al detall de GLP a granel del Ministeri d'Energia, Turisme i Agenda Digital, amb data d'inici d'activitat de 22 d'octubre de 2016.  
  
La documentació tècnica que s'adjunta recull una definició i una concreció de les característiques tècniques i de traçat, i s'ajusta al que s'estableix en l'article 46 bis de la Llei 34/1998, de 7 d'octubre, del sector d'hidrocarburs.  
La finalitat que es persegueix amb la construcció d'aquestes instal·lacions és dotar d'infraestructura gasista la urbanització Castalla Internacional, del municipi de Castalla, per a poder dur a terme el subministrament de GLP a granel i així satisfer les necessitats domèstiques i comercials de la zona, segons la sol·licitud i la documentació que s'han presentat.  
Fonaments de dret  
La instrucció i la resolució d'aquest procediment administratiu corresponen a la Generalitat, ja que la instal·lació objecte d'aquest conveni està radicada íntegrament en territori de la Comunitat Valenciana i no està enquadrada en les que es preveu que siguen competència de l'Administració general de l'Estat, d'acord amb l'article 3 de la Llei 34/1998, de 7 d'octubre, del sector d'hidrocarburs.  
D'acord amb el que es disposa en l'article 46 bis de la Llei 34/1998, de 7 d'octubre, del sector d'hidrocarburs; l'article 2.2.b de l'Ordre de 9 de febrer de 2001, de la Conselleria d'Indústria i Comerç, i l'article 26 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució de l'actual procediment.  
  
Els sol·licitants d'autoritzacions d'instal·lacions d'emmagatzematge i distribució de GLP a granel han de reunir els requisits establits en el punt 4 de l'article 46 bis de la Llei 34/1998, de 7 d'octubre, del sector d'hidrocarburs.  
Segons el que es disposa en l'article 46 bis de la Llei 34/1998, de 7 d'octubre, del sector d'hidrocarburs, i en el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les instruccions tècniques complementàries ICG 01 a 11, les instal·lacions d'emmagatzematge i distribució de GLP a granel requereixen una autorització administrativa prèvia.  
D'acord amb l'article 46 bis de la Llei 34/1998, de 7 d'octubre, del sector d'hidrocarburs, les autoritzacions d'instal·lacions de distribució han de contindre tots els requisits que hagen de ser observats en la construcció i l'explotació d'aquestes, la delimitació de la zona en la qual s'ha de prestar el subministrament, els compromisos d'expansió de la xarxa en aquesta zona que ha d'assumir l'empresa sol·licitant i el termini per a l'execució i la caracterització d'aquestes instal·lacions.  
Considerant el que es disposa en el capítol III, «Gasos liquats del petroli», de la Llei 34/1998, de 7 d'octubre, del sector d'hidrocarburs, i en el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les instruccions tècniques complementàries ICG 01 a 11, ja que no hi ha cap regulació autonòmica en matèria de procediment d'autorització d'instal·lacions de distribució de gas natural canalitzat.  
Segons l'article 94 de la Llei 39/2015, d'1 d'octubre, del procediment administratiu comú de les administracions públiques, tots els interessats podran desistir de la sol·licitud o, quan això no estiga prohibit per l'ordenament jurídic, renunciar als seus drets. En aquest cas, la sol·licitud de modificació del projecte inicialment sol·licitat i que va ser objecte d'autorització suposa una renúncia de fet al dret esmentat per la impossibilitat d'efectuar-lo, i tot això per a l'atorgament d'una altra autorització administrativa.  
Una vegada complits els requisits i els procediments legals i reglamentaris establits en la legislació vigent aplicable, resolc:  
  
Primer  
Atorgar a Redexis GLP, SLU, l'autorització administrativa prèvia per a la construcció de les instal·lacions d'emmagatzematge de GLP a granel i la xarxa de distribució per a subministrar la urbanització Castalla Internacional, al terme municipal de Castalla, província d'Alacant.  
  
Segons la documentació tècnica, les principals característiques de les instal·lacions de gas natural són les següents:  
  
CARACTERÍSTIQUES GENERALS  
Tipus de gas que cal distribuir GLP (tercera família), amb els requisits mínims de qualitat vigents a cada moment.  
Municipi afectat Castalla.  
Zona geogràfica Urbanització Castalla Internacional, segons es mostra en el plànol núm. 3, denominat «Plànol general» de l'Addenda al projecte de sol·licitud per a la construcció d'un depòsit GLP i la xarxa de distribució de gas canalitzat per a la urbanització Castalla Internacional a Castalla (Alacant).  
  
  
  
PLANTA D'EMMAGATZEMATGE DE GLP  
Emplaçament Parcel·la de propietat municipal situada al carrer Riu Duero de la urbanització Castalla Internacional, al terme municipal de Castalla. La localització exacta es defineix en la secció de plànols de l'Addenda al projecte de sol·licitud per a la construcció d'un depòsit GLP i la xarxa de distribució de gas canalitzat per a la urbanització Castalla Internacional a Castalla (Alacant).  
  
Depòsit fix   
Capacitat geomètrica 49,50 m³  
Capacitat d'emmagatzematge 20.790 kg  
Tipus Depòsit horitzontal aeri reutilitzat LP50-22  
Classificació (UNE 60596) Categoria A-120  
Pressió màxima de servei 20 kg/cm²  
Equip de regulació i mesura Doble regulació. D'una banda, una primera regulació a MOP 1,25 bar que se situarà en el conjunt del depòsit, format per una línia de regulació que proporciona el cabal nominal; i una segona regulació MOP 1,25/MOP 0,15 que es farà per mitjà d'un armari de regulació aeri, prefabricat de formigó tipus CAHORS GRC Z12/TMF10 o equivalent.  
Pressió màxima  
 d'eixida 0,15 bar  
Instal·lacions auxiliars Protecció contra incendis.  
  
  
  
XARXA DE DISTRIBUCIÓ DE GLP  
Traçat La xarxa de distribució discorre al llarg dels carrers de la urbanització Castalla Internacional, segons el que es disposa en el plànol núm. 3 de l'Addenda al projecte de sol·licitud per a la construcció d'un depòsit GLP i la xarxa de distribució de gas canalitzat per a la urbanització Castalla Internacional a Castalla (Alacant).  
  
Caracterització tècnica de la xarxa de distribució La xarxa de distribució que cal executar tindrà una longitud de 8.343 metres, segons el detall següent:  
  
- 6.918 metres PE 100 SDR 17/17,6 DN 63  
€ 571 metres PE 100 SDR 17/17,6 DN 90  
€ 854 metres PE 100 SDR 17/17,6 DN 160  
Pressió màxima d'operació 0,15 bar  
Vàlvules de xarxa - 7 vàlvules de xarxa PE DN 2» amb dos airejaments  
- 2 vàlvules de xarxa PE DN 3» amb dos airejaments  
- 2 vàlvules de xarxa PE DN 6» amb dos airejaments  
Vàlvules de connexió de servei 390 connexions de servei DN 32 simultànies  
Tipus constructiu Canalització soterrada en rasa  
  
  
El pressupost del projecte de les instal·lacions de GLP objecte d'aquesta autorització és de cinc-cents dotze mil cinquanta-dos euros amb cinquanta-set cèntims (512.052,57 ?).  
Aquesta autorització administrativa s'atorga a l'empara del que es disposa en la Llei 34/1998, de 7 d'octubre, del sector d'hidrocarburs, i quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de deu mil dos-cents quaranta-un euros amb cinc cèntims (10.241,05), import del dos per cent (2 %) del pressupost total de les instal·lacions afectades que figuren en aquesta resolució, per a garantir el compliment de les seues obligacions, de conformitat amb el que assenyala l'article 46 bis de la Llei 34/1998, de 7 d'octubre, del sector d'hidrocarburs. Aquesta fiança es constituirà a favor d'aquest Servei Territorial d'Indústria i Energia en l'Institut Valencià d'Administració Tributària de la Conselleria d'Hisenda i Model Econòmic, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació d'aquesta resolució, el titular haurà de presentar en aquest Servei Territorial la carta de pagament-resguard emesa per l'institut esmentat, com a acreditació del compliment de l'obligació també mencionada.  
La fiança serà retornada al titular d'aquesta autorització, després d'haver fet la sol·licitud, una vegada que, davant del Servei Territorial d'Indústria i Energia d'Alacant, l'interessat justifique el compliment de les obligacions derivades d'aquesta autorització i el Servei Territorial formalitze l'acta de posada en marxa de les instal·lacions a què es refereix aquesta resolució.  
2. El titular de l'autorització complirà amb les obligacions que s'assenyalen en l'article 46 de la Llei 34/1998, de 7 d'octubre, del sector d'hidrocarburs, i la resta de l'ordenament jurídic aplicable a l'exercici d'aquesta activitat vigent a cada moment. Especialment, estarà obligat a procedir a l'ampliació de les instal·lacions de distribució i facilitar les connexions en l'àmbit geogràfic de l'autorització, en condicions d'igualtat, quan siga necessari per a atendre noves demandes de subministrament de gas, així com d'acord amb les previsions recollides en els plans anuals d'ampliació de les xarxes de distribució als quals estiga autoritzat, sense perjudici del que resulte aplicable del règim reglamentàriament establit per a les connexions de servei.  
  
3. El titular d'aquesta autorització tindrà els drets, els deures i les obligacions recollits en la Llei 34/1998, de 7 d'octubre, del sector d'hidrocarburs, i en el desplegament reglamentari d'aquesta. En particular, les prescripcions de l'article 46 i 46 bis de la Llei 34/1998.  
4. Aquesta resolució s'atorga sense perjudici i independentment de les concessions, les llicències, els permisos, les autoritzacions o les comunicacions que siguen exigibles de conformitat amb la legislació corresponent, general o sectorial, i especialment les relatives a l'ordenació del territori i al medi ambient.  
5. Serà causa de revocació d'aquesta autorització l'incompliment de les condicions que s'hi expressen, la variació substancial de les característiques descrites en la documentació presentada i que n'ha determinat l'atorgament o altres causes previstes en l'ordenament jurídic.  
  
  
Segon  
Aprovar el projecte tècnic d'execució presentat per a la construcció de les instal·lacions d'emmagatzematge de GLP a granel i la xarxa de distribució per a subministrar la urbanització Castalla Internacional, al terme municipal de Castalla, província d'Alacant, descrites en el primer punt d'aquesta resolució, redactat pel tècnic titulat competent i amb la declaració responsable d'11 d'octubre de 2018, que habilita Redexis GLP, SLU, per a la construcció de les instal·lacions esmentades, d'acord amb les condicions que s'indiquen a continuació:  
  
1. Les instal·lacions d'emmagatzematge de GLP a granel i la xarxa de distribució han d'executar-se segons el projecte presentat i amb els condicionats tècnics establits per les administracions, els organismes i les empreses de servei públic o d'interés general afectats per la instal·lació i que han sigut acceptats pel titular d'aquesta. En el cas que fora necessari introduir modificacions respecte de la documentació presentada i aprovada, el titular d'aquesta resolució haurà de sol·licitar prèviament a aquest Servei Territorial l'aprovació corresponent.  
  
2. Les instal·lacions que cal executar han de complir, en tot cas, el que s'estableix en el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les instruccions tècniques complementàries d'aquest, ICG 01 a 11, i especialment la Instrucció tècnica complementària ITC-ICG 01, «Instal·lacions de distribució de combustibles gasosos per canalització», la Instrucció tècnica complementària ITC-ICG 03, «Instal·lacions d'emmagatzematge de gasos liquats del petroli (GLP) en depòsits fixos», així com les disposicions i normes tècniques que hi siguen aplicables. Així mateix, la construcció de les instal·lacions aprovades per aquest acte administratiu s'han d'ajustar a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'indústria, i al desplegament reglamentari d'aquesta. Aquestes instal·lacions estaran previstes per a respondre als avanços tecnològics en el camp del gas i assolir proveïments flexibles i segurs.  
3. El termini d'execució de les obres serà de 6 mesos, comptats des de la data en què es notifique aquesta resolució. No obstant això, abans que acabe el termini, l'empresa peticionària en podrà sol·licitar una ampliació concreta mitjançant una sol·licitud motivada davant d'aquest Servei Territorial d'Indústria i Energia, per a la qual cosa ha de presentar la documentació justificativa de la demora i del cronograma de treballs previstos per al nou termini que se sol·licite.  
4. El titular de les instal·lacions serà responsable que les instal·lacions complisquen les condicions tècniques i de seguretat que siguen exigibles reglamentàriament, així com del correcte manteniment d'aquestes.  
5. Redexis GLP, SLU, estarà obligada a complir els deures i les obligacions derivats de la legislació de prevenció de riscs laborals vigent durant la construcció.  
6. El personal tècnic en la matèria adscrit al Servei Territorial d'Indústria i Energia podrà fer les comprovacions i les proves que considere necessàries, durant les obres i quan aquestes acaben, en relació amb l'adequació d'aquestes a la documentació tècnica presentada i al compliment de la legislació vigent i de les condicions d'aquesta resolució. A aquest efecte, el titular d'aquesta resolució haurà de comunicar amb l'antelació adequada l'inici de les obres. Així mateix, el titular d'aquesta resolució estarà obligat a comunicar per escrit amb la diligència adequada les incidències dignes d'esment que es produïsquen durant l'execució.  
7. Quan acaben les obres de construcció, Redexis GLP, SLU, procedirà a fer les proves i els assajos corresponents, així com a presentar davant del Servei Territorial d'Indústria i Energia els certificats corresponents, inclòs el certificat de direcció i final d'obra, subscrit pel tècnic titulat competent, en el qual conste que la instal·lació s'ha fet d'acord amb la normativa i les especificacions previstes en el projecte d'execució aprovat i amb les prescripcions de la reglamentació tècnica i de seguretat aplicable a les instal·lacions objecte del projecte. Quan aquest certificat de direcció i final d'obra no estiga visat pel corresponent col·legi professional, s'ha d'acompanyar de la declaració responsable que calga de conformitat amb el que s'indica en la Resolució de 22 d'octubre de 2010, de la Direcció General d'Energia.  
  
8. Aquest Servei Territorial, amb el tràmit previ del procediment oportú, deixarà sense efecte l'aprovació en qualsevol moment en què observe l'incompliment o la inobservança de les condicions imposades en aquesta.  
  
Tercer  
Ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La notificació d'aquesta resolució a Redexis GLP, SLU, i a totes les administracions o organismes públics i empreses de serveis públics o serveis d'interés general que han intervingut, o que hagen pogut intervindre, en el procediment d'autorització, i les que han emés, o haurien d'haver emés, el condicionat tècnic al projecte d'execució.  
  
- Que es comunique a la Comissió Nacional dels Mercats i la Competència.  
  
Quart  
Deixar sense efecte per renúncia la Resolució del Servei Territorial d'Indústria i Energia d'Alacant, de 6 de juny de 2018, per la qual s'atorga a Redexis GLP, SLU, l'autorització administrativa prèvia per a la construcció de les instal·lacions d'emmagatzematge i la xarxa de distribució de GLP a granel per al subministrament a la urbanització Castalla Internacional, al terme municipal de Castalla, província d'Alacant, i s'aprova el projecte tècnic d'execució.  
  
Contra aquesta resolució, que no posa fi a la via administrativa, es podrà interposar un recurs d'alçada davant de la Direcció General d'Indústria i Energia (carrer de la Democràcia, 77, ciutat administrativa 9 d'octubre, torre 2, 46839 València) en el termini d'un mes, comptat des de l'endemà del dia en què tinga lloc la notificació de la resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 17 de maig de 2019.- El cap del Servei Territorial d'Indústria i Energia: Matías Pablo Mas Gisbert.